เริ่มแล้ว เทศกาลดนตรี Pattaya Music Festival ทุกวันศุกร์และเสาร์ ตลอดเดือนสิงหาคม 2022
นายปรเมศวร์ งามพิเชษฐ์ นายกเมืองพัทยา เปิดเผยว่า ในการจัดงานเทศกาลดนตรีเมืองพัทยา พัทยามิวสิคเฟสติวัล 2022 ที่จะมีขึ้นทุกสุดสัปดาห์ตลอดเดือนสิงหาคม 2565 โดยในสัปดาห์แรกวันที่ 5-6 สิงหาคม 2565 กำหนดจัดขึ้น 3 เวที ริมชายหาดพัทยา เมืองพัทยาได้เตรียมความพร้อมรองรับรักท่องเที่ยวที่คาดว่าจะมาร่วมงานพัทยามิวสิคเฟสติวัล 2022 กันเป็นจำนวนมาก ด้วยการประสานภาคธุรกิจเอกชนในกลุ่มศูนย์การค้าและห้างสรรพสินค้าบริเวณใกล้ชายหาดพัทยาเพื่ออำนวยความสะดวกด้านที่จอดรถรองรับให้นักท่องเที่ยวและประชาชน